cyanic-selkie/wikianc huggingface dataset:
Spylervæske
Væsken fylles på en beholder, normalt under panseret, og opereres med en strømbryter inne i kjøretøyet. Bryteren aktiverer en elektrisk pumpe som pumper spylervæsken ut gjennom tynne slanger til dyser som spruter væsken på kjøretøyets vindusruter (normalt foran og bak). Vindusviskerne aktiveres så (ofte automatisk) og drar væsken utover ruten og rengjør denne. I kaldere deler av verden tilføres kjemikalier, ofte glykol og etanol, for å hindre at spylervæsken fryser når temperaturen kommer under frysepunktet.
Handelens historie
Bronsealderen
Handelsnettverkene var blitt etablert allerede i steinalderen, hva som endret seg i bronsealderen var at mengden handelsvarer økte voldsomt. Viktigst var bronse som var en blanding av tinn og kobber, noe som ga et attraktivt metall som skinte som gull før det irret grønt. Den tidligste bronseøkonomi i vestlige Europa er funnet på De britiske øyer. Hele vestsiden av Iberia (Spania og Portugal) var en del av det metallrike Vesten hvor også Bretagne, sørenden av England (Cornwall), Wales og sørenden av Irland var en del av. Ettersom bronse er vanskelig å finne i naturlig form, og tinn er sjeldent, ble bronse et av de varer med størst verdi. Også andre metaller ble fraktet langs handelsrutene og solgt: gull, sølv, rav, pelsverk, hester, tekstiler, olje og eksotiske steiner som lasurstein (blåaktig) og ametyst (purpuraktig), noe som er bevist av arkeologien.
Eksterne lenker
סחר בינלאומי
Isaach Isaachsen
Stortingsrepresentanten
I 1818 ble han valgt til stortinget som 1. representant for Lister og Mandals amt. Han viste en imponerende aktivitet, med det ene radikale reformforslag etter det andre. De aller fleste henlagt mot en stemme. Av de kuriøse forslag var å legge alle bevegelige helligdager mellom jul og nyttår, for da var bonden ledig. Han foreslå også borgerlig vielse.
Ludwig Schick
Bakgrunn
Ludwig Schick var andre barnet til skatteinspektøren Josef Schick og hans hustru Auguste. Familien flyttet fra Margurg til det nærliggende Mardorf. Han avla abitureksamen ved Stiftsschule St. Johann i Amöneburg i 1969, og studerte filosofi og teologi ved universitetene i Fulda og Würzburg.
Erkebiskop av Bamberg
I 2021 arbeidet han sammen med andre tyske biskoper med å levere hjelp til sultrammede deler av det sørlige Madagaskar under matkrisen som rammet området i midlet ab året. Han hadde tidligere vært på besk til Madagaskar.
Erkebiskop Schick ønsket i april 2022 å tre tilbake fra sitt embede, men pave Frans innvilget ikke dette. Schick fornyet sin avskjedssøknad i september 2022, og paven innvilget dette den 1. november 2022.
All You Need Is Cash
«Relive Rutlemania!» Sangene på DVD-en
"Ouch!" = "Help!
"Another Day"
Tilblivelse
I de første sketsjene for Rutland Weekend Television besto The Rutles av bandmedlemmene: Ron Nasty (John Lennon), spilt av musiker og komponist Neil Innes, Dirk McQuickly (Paul McCartney), spilt av komiker Eric Idle, Barry Wom (Ringo Starr) spilt av trommis John Halsey og Stig O’Hara (George Harrison), spilt av David Battley. Rollen som Stig O’Hara ble i filmen overtatt av gitaristen Ricky Fataar.
Istid (film)
Istid er en amerikansk dataanimasjonsfilm. Den ble lagd av Blue Sky Studios og utgitt av 20th Century Fox i 2002.
José Enrique Gutiérrez
Gutiérrez sitt navn ble omtalt under Operasjon Puerto-skandalen, og han ble umiddelbart "inaktiv" i sykkelsporten (selv om han ikke, ifølge lagleder John Lelangu, ble suspendert eller sparket) og fullførte derfor ikke sykkelåret 2006.
Mario Götze
Landslagskarriere
I VM-finalen 2014 scoret han i andre ekstraomgang det avgjørende 1-0 målet og gjorde til verdensmestere i kampen mot.
Viksdalen
Senteret i bygden, Vikja, ligger ved enden av Råheimsdalen. Her finnes skole, barnehage, nærbutikk og kirke. Vasstranda er brukt som fellesbetegnelse for gårdene på sørsiden av Viksdalsvatnet, mellom Eldalsosen og Kirkelid.
Axel Holst
Axel Holst (født 6. september 1860 i Christiania, død 26. april 1931 samme sted) var en norsk lege og professor i medisin, kjent for sine bidrag til bekjempelse av skjørbuk.
Holst er mest kjent for sitt arbeide med Theodor Frølich og Valentin Fürst, der de fant kobling mellom ernæring og skjørbuk, og påviste C-vitaminets rolle. Før det hadde han også vesentlige bidrag til forståelsen av blant annet inneklimaets rolle. Han utga også flere bøker om hygiene.
Vest-Europa
Moderne definisjoner
Under den kalde krigen ble Vest-Europa hovedsakelig definert geopolitisk som de europeiske landene som ikke var kommunistiske (jf. vestblokken). Det geopolitiske Vest-Europa hadde derfor en klar definisjon. Det ble etablert flere internasjonale organisasjoner og allianser med overlappende medlemskap som omfattet mange av eller de fleste landene i det geografiske Vest-Europa. Blant disse var Den vesteuropeiske union, NATO og De europeiske fellesskap.
Betania
Betania der Lasarus, Marta og Maria bodde
Betania nær Jerusalem var en landsby som er nevnt i Johannesevangeliets 11. kapittel. Den lå et stykke øst for Jerusalem; øst for Oljeberget omlag 15 stadier (ca 2,7 km) fra Jerusalem. Her bodde ifølge Det nye testamente Lasarus, Marta og Maria.
Skolest
På grunn av den høye alderen på individer er kjøttet lite velsmakende, og fisken har liten økonomisk betydning.
Astrid Krag
Hun er datter av en tekstforfatter og en gymnaslærer. Hun er gift med Andreas Seebach, kjent som rapperen AndyOp. Paret har barn sammen, og er bosatt på Amager. Astrid Krag har studentereksamen fra Tørring Amtsgymnasium fra 2001 og studier i statsvitenskap fra Københavns Universitet. Hun har arbeidet i barnehage, skoleverket og hjemmepleie.
Telemark
Byer
Følgende 8 byer ligger i Telemark: Skien, Kragerø, Langesund, Notodden, Porsgrunn, Rjukan, Brevik og Stathelle. De fem byene Brevik, Langesund, Porsgrunn, Skien og Stathelle utgjør til sammen tettstedet Porsgrunn/Skien, også kalt Grenlandsbyen.
Samferdsel
Notodden lufthavn er eneste flyplass i Telemark med regulær rutetrafikk (Airwing).
Endelig fredag (TV 2)
Hele serien ble innspilt sommeren 2001.
Telemark
Partioppslutning
Fet skrift markerer blokkene (Venstresiden Ap+SV. Sentrum KrF+V+Sp. Høyresiden H+FrP). M = Antall mandater innvalgt på Stortinget.
Musdal
Musdal er ei grend på vestsiden av Gudbrandsdalslågen på Tretten i Øyer kommune. I Musdal ligger ei lysløype som også er skiskytterløype. Tretten Skiskytterlag bruker denne løypa, og laget arrangerer årlig et nasjonalt skiskytterrenn.
Liv
Liv er knyttet til komplekse kjemiske strukturer og forutsetter en stoff- og energiflyt fra og til omgivelsene. I og med at vi bare kjenner til livsformer på jorden, og at man derfor ikke kan vite sikkert hva som kjennetegner liv generelt og hva som er særtrekk for jordisk liv, er det best å redegjøre for disse to fenomenene hver for seg.
Liv på jorden
Det eldste beviset man har for liv på vår klode er nylig avdekte mikrofossiler funnet i Nunavik i Quebec, Canada. Funnet (som ble publisert 1. mars 2017) dateres cirka 3 770 millioner år tilbake i tid. Før denne oppdagelsen var det eldste beviset mikrofossiler funnet i Vest-Australia, datert cirka 3 460 millioner år tilbake.
Er virus liv?
Virus kan i en viss forstand sies å ha et stoffskifte, vekst, og evne til reaksjon på miljøinnflytelser – bare på litt andre måter enn andre organismer: Når nye virus «bygges» av vertscellen, kan viruset sies å vokse og å oppleve stoffskifte (om enn drevet av vertscellen). Reaksjon på miljøinnflytelser fins ikke i form av atferd, men virus har i hvert fall evnen til å infisere vertsceller. Dette innebærer nødvendigvis at viruset «responderer» til kjensgjerningen at det har kommet i nærheten av en vertscelle. Det viktigste argumentet er imidlertid at virus kan evolvere, altså gjennomgå biologisk evolusjon.
Fellestrekk
Fordi livet på Jorda er det eneste vi kjenner er det vanskelig å fastslå eventuell fellestrekk for alt liv i universet. Livet på Jorda er for eksempel vann- og karbonbasert. Vi kjenner ingen former for liv som er basert på andre stoffer, på den annen side er både vann og karbon blant de vanligste stoffene i vår galakse. Til en viss grad vil det også være et skjønnsspørsmål å avgjøre om et visst fenomen skal kalles liv eller ikke.
Kinesisk kirkehistorie fra 1644 til 1799
Pater Adam Schall og Shunzhi-keiseren
Keiseren tillot i 1650 byggingen av en stor katolsk kirke i Běijīng (Nantang-kirken = Sørkirken), og hadde heller ingen innvendinger da keiserinnen og en av prinsene gikk over til kristendommen. Pater Schall håpet naturligvis på at keiseren selv ville bli katolikk; om det ville ha gått slik om hadde han levd lenger, er ikke lett å vite. Men mot slutten av sitt korte liv hadde keiseren heller begynt å tendere mot Chán-buddhismen.
Ritestriden fortsetter
Det manglet ikke på kulturåpen innstilling i misjonstenkningen i Roma på denne tiden. I 1659 hadde Kongregasjonen for Troens Utbredelse oppfordret sine misjonærer om ikke å forlange av folk at de skulle endre sine skikker og sedvaner så lenge de ikke stred imot troen eller god moral. Uttalelsen fortsatte:
Enighet om ritespørsmålet, men midlertidig
Misjonærforfølgelsen hadde sammenført de utenlandske misjonærer til Guangzhou. Der ble 19 jesuitter, tre dominikanere og én fransiskaner (den eneste fra ordenen som oppholdt seg i Kina da) etter førti dager med grundige konferanser enige den 26. januar 1668 (kanskje med unntak av fransiskaneren) om en 42 artikler lang overenskomst. Et utdrag:
Feilslåtte kontakter
Det hadde ikke skortet på tidligere fremstøt: Den første russiske sendemann kom til Beijing under Mingtiden i 1567 men ettersom han ikke hadde tatt med seg noen gaver, fikk han ikke keiserlig audiens. Det samme gjentok seg i 1618–1619, av samme årsak. I 1654 ble tsarens ambassadør avvist fordi han nektet å gjøre kowtow for keiseren. Tsar Aleksej Mikhailovitsj sendte så en offisiell delegasjon i 1676, men trass i støtte fra pater Ferdinand Verbiest slo også den feil.
... Ekskurs: Figuristene
Én fra kretsen, pater Jean-François Foucquet, hadde som spesialområde var taoismen og hvordan den kunne tolkes i lys av kristendommen. I 1711 ble han etter p. Bouvets ønske kalt til Beijing for å bistå ham i studiet av det klassiske konfucianske verket Yijing. Samtidig arbeidet han for Kangxi-keiseren, og forfattet et antall astronomiske og matematiske traktater på hans oppdrag.
Erkebiskop de Tournons legasjon til Kina 1705
Kangxi-keiseren, som fant at jesuittene var bedre orientert enn deres motstandere, beordret de Tournon til å forlate Beijing den 28. august 1705; Maillard de Tournon returnerte da til Nanjing. Keiseren forviste så biskop Maigrot fra Kina den 17. desember samme år. I Nanjing fikk Tournon etterhvert vite at keiseren hadde beordret alle misjonærer til å ansøke om piao (en kombinert yrkeslisens og oppholdstillatelse) for å få tillatelse til å forkynne Evangeliet, – ellers ville de bli utvist. Og kun de misjonærer som lovet ikke å gå imot de nasjonale riter ville få dette piao.
Hoffjesuittene under forbudstiden
At de ventet med å introdusere kopernikanismen skyldtes ikke bare at systemet hadde store bevisproblemer Galileos beregninger stemte ikke med astronomiske observasjoner idet Galileo fremdeles opererte med sirkelbaner, et premiss som ved observasjon innebar merkelige planetmenuetter – det var først senere at man innså at banene var elliptiske, og dessuten var det andre teoretiske problemer. Noen ble løst av Galileo selv da han fikk arbeidsro i sin husarrest i det erkebiskoppelige palass i Firenze, andre måtte vente på Kepler og Newton, og et problem knyttet til jordas raske rotasjon som ikke fikk sin tilfredsstillende forklaring før langt senere – corioliseffekten var ukjent. Som beregningsmetode var imidlertid det kopernikanske system det klart overlegne, og jesuittene holdt forsåvidt ikke Galileo skjult for kineserne. I 1757 var de rede til å innføre det kopernikanske system offisielt. Da hadde pavestolen opphevet det formelle forbud mot diskusjon rundt metoden. Men det var likevel en intern debatt om det var tjenlig å introdusere det i Kina; om dette system som på en måte motsa at Kina var verdens sentrum var noe som de vitenskapsteoretisk mer stivbente kinesere ville godta, eller om det ville føre til en skepsis som i verste fall kunne føre til at jesuittenes nærvær ved keiserhoffet ble satt i fare. Den hoffastronom som til slutt forklarte det heliosentriske system var pater Michel Benoist (bedre kjent som keiserlig fontenebygger) i det kommenterte kartverket Kunyu quantu i 1761.
Simonetta Vespucci
Første år og ekteskap
Da hun var femten år gammel ble hun gift med Marco Vespucci, sønn av Piero, som var en fjern fetter av den florentinske utforsker og kartograf Amerigo Vespucci. Paret møttes i april 1469. Hun var sammen med sine foreldre i kirken San Torpete da hun ble introdusert for Marco. Doge Piero il Fregoso og mange i adelen i Genova var også tilstede. Marco hadde blitt sendt til Genova av sin far Piero for studere bankvirksomhet ved Banco di San Giorgio. Han ble akseptert av Simonettas foreldre, og han var blitt svært forelsket i henne, og av de grunner var ekteskapet logisk. Hennes foreldre visste også at ekteskapet var strategisk fordelaktig ettersom Marcos familie hadde gode forbindelser i Firenze, særlig til den mektige Medicifamilien.
Firenze
Simonetta og Marco ble gift i Firenze. Hun ble øyeblikkelig populær blant adelen i den florentinske hoffet. Medicibrødrene, Lorenzo og særlig Giuliano ble straks begeistret for den vakre genuesisk piken. Lorenzo tillot at bryllupet ble holdt i palazzo i Via Larga og at bryllupsmottagelsen ble holdt i deres overdådige Villa di Careggi. Simonetta, da hun kom til Firenze, ble oppdaget av Sandro Botticelli og andre framtredende malere via Vespuccifamilien. Ikke lenge etter var hver eneste adelsmenn i byen forgapt i henne, selv brødrene Lorenzo og Giuliano i den herskende Medicifamilien. Lorenzo var opptatt med statsaffærer, men hans yngre bror var fri til oppvarte henne.
Den osmansk-wahhabittiske krig
Etter åtte år med felttoget ble wahhabittene beseiret og det tidligere emiratet okkupert. Lederen av wahhabistaten, emir ‘Abd Allah, ble sendt til den osmanske hovedstaden Istanbul for henrettelse. I 1841 overlot de egyptiske styrkene kontrollen over Nedsjd til lokale herskere, og trakk seg tilbake til Hedsjas.
VM i kunstløp 1927
VM i kunstløp 1927. Verdensmesterskapet i kunstløp for menn ble arrangert i Davos i Sveits 5. og 6. februar 1927. Konkurransen for kvinner ble arrangert i Oslo i Norge 19 og 20. februar 1927 og konkurransen for par ble arrangert i Wien i Østerrike 22 og 23. februar 1927.
Willy Böckl fra Østerrike ble verdensmester i kunstløp for menn og norske Sonja Henie for kvinner. Herma Szabo og Ludwig Wrede fra Østerrike ble verdensmestre i parløp.
Eurysthevs
Eurysthevs’ død
Eurysthevs’ død var det hans brødre Atrevs og Thyestes som overtok hans rike. Disse to ble snart uvenner og emne for svik, død og tragiske omstendigheter.
Viktor Emanuel av Napoli
Han bor i Sveits, og besøkte Italia første gang i 2003. Han har tabbet seg ut flere ganger mens han prøvde, i løpet av hele sitt liv, å overbevise italienske politikere å avskaffe en setning i den italienske grunnloven som ikke tillot Savoia-tronarvingene å komme tilbake til Italia: da han ble intervjuet like før nasjonalforsamlingen skulle vedta reformen som ville gitt ham adgang til republikken, på et spørsmål om hva han syntes om raselovene som ble signert av hans bestefar i 1938 svarte han rolig at "de var vel ikke så fryktelige". Intervjuet forsinket reformen, som ble endelig vedtatt så sent som 2003.
Han var medlem i Propaganda 2, en slags subversiv frimurerorganisasjon som hadde som mål å styrte demokratiet i Italia og innføre en autoritær stat, ledet av Licio Gelli. Han var også en god venn av den iranske sjahen Muhammed Reza Pahlavi, som han drev våpenhandel for.
Paper Roses
Marie Osmonds versjon
Ifølge Curb i boken Billboard Hot 100 Hits av Fred Bronson lette han etter countrysanger som Marie skulle spille inn på sitt første album, da Sonny James foreslo at hun skulle synge «Paper Roses».
I Storbritannia, hvor Osmond-mania var like sterk (eller kanskje sterkere enn) i USA kom den på singlelisten 17. november 1973, lå der i femten uker og klatret helt til en andreplass.
Volga–Østersjø-kanalen
Historie
Under Alexander I av Russland, ble den tradisjonelle vannveien over Vysjnij Volotsjok komplementert av en kanal via Tikhvin (1811) og Mariinskijkanalsystemet (1810), hvorav den sistnevnte ble den suverent mest populære av de tre.
Ombygging 1960–1964
Mellom 1960 og 1964 ble det derfor foretatt en større ombygging og utvidelse av kanalsystemet, og kanalen ble etter ombygningen var fullført omdøpt til Volga-Østersjøkanalen. Den nye Volga-Østersjøkanalen ble åpnet 5. juni 1964. 39 gamle tresluser ble erstattet av syv nye sluser, og en parallellsluse ble senere bygget i 1995. Det ble også bygget en demning over Sjeksna nær Tsjerepovets, noe som økte dybden på vannveien helt opp til Kovzja-elva og muliggjorde bruk av større fartøyer.
1226 Golia
1226 Golia er en hovedbelteasteroide. Den ble oppdaget 22. april 1930 av Hendrik van Gent ved Union Observatory i Johannesburg.
Frp-skattesaken
Rapport fra Oslo ligningskontor
Rapporten dokumenterte følgende :
Andre om saken
Eva Joly kommenterte saken ved å si: «Jeg vil ikke hakke på ham, men si at jeg tror at Hagen nå kanskje føler hvordan det er å bli satt i gapestokken».
Harvester of Sorrow
Harvester of Sorrow er den sjette sangen på Metallicas album fra 1988, …And Justice for All. Sangen ble for første gang spilt på Monsters of Rock Tour, et par måneder før utgivelse av albumet. Den ble også utgitt som single i Storbritannia 19. august 1988.
École nationale de l’aviation civile
Kandidatene er representert i ENAC Alumni-foreningen.
Stefan III av Moldavia
Stefan III av Moldavia (rumensk: Ștefan cel Mare, «Stefan den store»; født 1437 i Borzești, død 2. juli 1504 i Suceava) var fyrste av Moldavia fra 1457 til 1504. Det historiske fyrstedømmet Moldavia omfattet både den nåværende region Moldova i det nåværende Romania, og territoriet som etter andre verdenskrig ble avstått til Sovjetunionen og nå utgjør republikken Moldova. Til tross for at han var omgitt av fiender på alle kanter, representert ved Ungarn, Polen og Det osmanske riket, klarte Stefan lenge å forsvare landets uavhengighet mot overmektige fiender, før han til slutt i 1503 ble tvunget til å slutte fred med sultan Beyazid II og anerkjenne tyrkisk overhøyhet. Landet beholdt indre selvstyre, men måtte betale en årlig tributt til sultanen.
Anne Aasheim
Hun var samboer med instituttleder Mette Tollefsrud og søster til journalist Erik Aasheim.
Tvangstrøye
En tvangstrøye er en trøye eller jakke av solid stoff med lange ermer som kan knyttes i kors over brystet eller på ryggen, eller festes til en seng eller stol, slik at brukerens bevegelser hindres. Tvangstrøyer har tradisjonelt vært brukt på urolige fanger og psykiatriske pasienter.
1231 Auricula
1231 Auricula er en hovedbelteasteroide. Den ble oppdaget 10. oktober 1931 av Karl Wilhelm Reinmuth ved Landessternwarte Heidelberg-Königstuhl i Heidelberg.
Eldorado kino
Historie
I 1928 ble bygningene overtatt av Oslo kinematografer. Navnet Eldorado kom i september 1929, samtidig som lydapparater ble installert. Eldorado ble den første kinoen i Norge med lydanlegg, og den første lydfilmen var The Singing Fool med Al Jolson i hovedrollen.
Kinoen ble lagt ut for salg i begynnelsen av 2010 med annonsen Eldorado kino til salgs. Salget av eiendommen skjedde ved overdragelse av samtlige aksjer i Eldorado Kino Eiendom AS som er eier og hjemmelshaver til eiendommen.
Bjelke (heraldisk)
En helt smal bjelke i et skjold, kalles en streng.
Henrik Malberg
Han ble født i Skolegade 7 som sønn av Peter Broch Malberg og Catrine Marie Scheibye. Hans bror er skuespiller Peter Malberg. Den 11. mai 1906 ble han gift med Anna Augusta Hansenmeyer. Datteren er skuespiller Ellen Malberg.
Den franske republikanske kalender
Den franske republikanske kalenderen (fransk: Calendrier républicain français), noen ganger kalt den franske revolusjonskalenderen (fransk: Calendrier révolutionnaire français), er kalenderen som ble anvendt i Frankrike i noen år etter den franske revolusjons utbrudd. Den skilte seg fra den gregorianske både med hensyn til månedenes navn og lengde, ukenes lengde, ukedagenes navn og døgnets timeinndeling. Kalenderen var et forsøk på å innføre desimaler i tidsregningen. Blant annet består en vanlig uke av 10 dager.
Inndeling
Etter denne kalenderen var året inndelt i 12 måneder, hver på 30 dager. Hver måned ble inndelt i tre tidagersuker ved navn dekader, og ved årsskiftet la man til fem eller (hvert fjerde år) seks tilleggsdager, kalt jours complémentaires eller jours epagomènes.
Liste over Færøyenes samferdselsministre
Ministre for samferdselssaker før departementsstrukturen:
EM i ishockey for menn 1914
Turneringsformat
Spilletiden var to perioder à 20 minutter. Lagene besto av sju spillere: en venstre ving, en senter, en høyre ving, en «rover» (en spiller uten fast posisjon på isen som kunne bevege seg fritt), to backspillere og en målvakt. Det var ingen utskiftere, så hvis en spiller ble skadet og ikke kunne fortsette skulle motstanderlaget ta en spiller ut så lagene hadde like mange spillere på isen.
Tropper
Böhmen ble representert av SK Slavia Praha. Tyskland stilte opp med et blandet lag med spillere fra forskellige klubber, hvor flertallet av spillerne representerte Berliner Schlittschuh-Club (Berliner SC).
Hitra Frøya Fastlandssamband
Stortinget vedtok bompengeproposisjonen for fastlandsforbindelsene den 13. juni 1990. I vedtaket ble forhåndsinnkreving av bompenger på fergestrekningene godkjent, samt etterskuddsinnkreving i perioden 1991–2012. Bompenger ble innkrevd som et tillegg på fergeprisene fra 1. januar 1991, og ettersom vegprosjektene åpnet ble innkrevingen overført til bomstasjoner.
HFF finansierer 38 prosent av byggekostnadene på nærmere 900 millioner kroner knyttet til de tre prosjektene. Det øvrige finansieres av staten med 51 prosent, fylkeskommune med 7 prosent og Hitra, Frøya og Snillfjord kommuner med tilsammen 4 prosent.
Institut polytechnique des sciences avancées
Historie
Den franske regjeringen anerkjente tittelen "Ekspert på prosjektering av luftfarts- og romfartssystemer" til skolens kandidater i 2005, og i 2011 autoriserte Commission des titres d'ingénieur instituttet til å tildele tittelen ingeniør. De første kandidatene av denne ingeniøren fullførte studiene på slutten av studieåret 2013-2014. Skolen tilbyr en to-årig forberedende syklus og en tre-årig avansert syklus med spesialisering i: "Telekommunikasjonssystemer", "On-board computing", "Elektromekaniske systemer", "Mekanikk og strukturer" og "Energi og fremdrift". Nyutdannede forlater skolen med den offisielle tittelen "Expert en ingénierie des systèmes aéronautiques et spatiaux".
Prasutagus
Identifisering via mynter
Mynter som har blitt funnet i Suffolk har inskripsjonen SVB ESVPRASTO ESICO FECIT, «under Esuprastus Esico gjorde (dette)» på latin. En del arkeologer mener at Esuprastus var det egentlige navnet til den konge som Tacitus kaller Prasutagus, mens andre mener det er snakk om en helt annen person. Andre har tolket Esuprastus som et sammensatt navn, med «Esu-» avledet fra guden Esus og har betydningen «herre» eller «ære», og «Prasto-» er en forkortning for et personnavn; myntenes inskripsjon har således betydningen «under herre Prasto-». Det er også bemerkelsesverdig at mynter tilhørende en annen stamme, korieltauverne (corieltauvi), har inskripsjoner med lignende navn: IISVPRASV og ESVPASV. Navnet på en tidligere konge av ikenerne opptrer også mynter som SCAVO, et navn som kan være beslektet med latinske scaeva, «venstre», og scaevola, «venstrehendt». Begge herskernes mynter er lik romerske mynter i stilen og språket, og var antagelig preget innenfor tjue år av hverandre. Forskeren Chris Rudd foreslår at Esuprastus, som han identifiserer med Prasutagus, etterfulgte Scavo det ikeniske opprøret i 47.
Camp Lazlo
Figurer
Clam er et albino-pygmé-neshorn som er ekstremt fåmælt. Som oftest sier han kun bruddstykker som enkle ord eller en kort setning. Han er den mest effektfulle av de tre. Stemmen hans er mørkere enn de andres. Han er også et «geni», som vist i «Vidunderspeideren Clam».
1234 Elyna
1234 Elyna er en hovedbelteasteroide og går i bane innenfor asteroidefamilien Eos. Den ble oppdaget 18. oktober 1931 av Karl Wilhelm Reinmuth ved Landessternwarte Heidelberg-Königstuhl i Heidelberg.
Dødsstraff
Dødsstraff er en straffemetode som innebærer at man tar livet av en person som straff for en eller flere forbrytelser etter en dødsdom.
Dødsstraff i Bibelen
Lovsamlingene i mosebøkene i Det gamle testamente i Bibelen påbyr dødsstraff for en rekke religiøse og sosiale lovbrudd. Menneskeverdet begrunner dødsstraff ved mord (1. Mos. 9:6). Det er også dødsstraff for mange andre forbrytelser, motivert på ulike måter. Det er nevnt dødsstraff for ikke å være omskåret (1. Mos. 17:14), for å arbeide på helligdagen (2. Mos. 31:14, 2. Mos. 35:2), for å gjøre narr av Herren (3. Mos. 24:16), for å ha samleie under en menstruasjon (3. Mos. 20:18), for homofili (3. Mos. 20:13), for å stjele en slave (2. Mos. 21:16), for å ligge med en slavinne (5. Mos. 22:22), for å ligge med en forlovet pike (5. Mos. 22:24), for å ligge med et dyr (2. Mos. 22:19, 3. Mos. 20:15), for ikke å feire påske (4. Mos. 9:13), for voldtektsofre som ikke roper om hjelp (5. Mos. 22:23), for den som forbanner sin far og mor (2. Mos. 21:15–17, 3. Mos 20:9), for den som rører Sinai-fjellet (2. Mos. 19:13), for den som har et gjenferd eller en spådomsånd i seg (3. Mos. 20:27), for å være en trollkvinne (2. Mos. 22:18), for å unnlate å høre på en prest eller dommer (5. Mos. 17:12), og for den som tilber andre guder (5. Mos. 17:2–5, 5. Mos. 13:5–10). Den gammeltestamentlige Gud påbyr også Israels folk å henrette alle nabofolk som ikke vil overgi seg i krig (5. Mos 20:13).
Dødsstraff i USA
Den mest brukte henrettelsesmetoden er giftsprøyte, som er tillatt i alle de 27 delstatene hvor dødsstraff er tillatt. Henrettelse med gift ble tillatt i Oklahoma i 1977 og første gang brukt i Texas i 1982, og har siden blitt den mest utbredte metoden for å fullbyrde dødsstraff i USA. Legeforeningen i Oklahoma medvirket ikke til utvikling av metoden, i stedet fikk myndighetene bistand fra delstatens øverste rettsmedisiner. Lederen for anestesiutdanningen bisto med oversikt over legemidler som kunne brukes i forskjellige mengder. Til 2002 kopierte 37 Oklahomas lovgivning og den konkrete metode med kombinasjoin av 3 innsprøytninger (tiopental, curare og kaliumklorid). Enkelte stater tillater den domfelte å velge henrettelsesmetode. I Nebraska var lenge den den elektriske stol brukt. Straffemetoden ble funnet lovstridig, og i 2009 ble giftsprøyten introdusert og gjeldende også der, frem til delstaten avskaffet dødsstraffen i 2015.
Inntil 2020 var giftsprøyte lenge den neste metoden i føderale straffesaker. Justisdepartementet åpnet i 2020 for bruk av alle de metodene som er lovlige i den aktuelle delstaten. Dette åpnet for henrettelse ved skyting (firing squad), elektrisk stol og og gasskammer. I 2020 gjenopptok føderale myndigheter fullbyrdelse av dødsstraff etter en pause siden 2003.
Dødsstraff i Kina
Kina er det landet i verden som dømmer flest til døden. Omfanget av dødsstraff i Kina er forbundet med stor usikkerhet, siden myndighetene i landet ikke gir informasjon i særlig grad. Amnesty International anslår at flere tusen blir henrettet hvert år i Kina, mot i alt 657 for de neste 20 landene på listen. Mange opererer derfor med 3,400+ årlige avrettinger. Professor i sosiologi Børge Bakken (universitetet i Hongkong), som forsker på kriminalitet og straff i Kina og har sine opplysninger fra interne kinesiske kilder, hevder imidlertid at det ble henrettet omkring 15,000 personer årlig i perioden 1997–2000. Til nå har avretting skjedd med nakkeskudd.
Frem til 1876
Christian Vs Norske Lov fra 1687 hadde avsnitt om dødsstraff for blasfemi og «Omgængelse, som er imod Naturen», altså mannlig homoseksualitet og seksuell omgang med dyr. Norge avskaffet dødsstraff fullstendig i 1979, men den siste henrettelsen ble utført i 1948. Sivil dødsstraff ble avskaffet ved straffeloven av 1902. I perioden 1842 frem til 1902 ble 188 personer dømt til døden, men bare 20 av dem ble henrettet. Kristoffer Nilsen Svartbækken Grindalen var den siste som ble henrettet i Norge etter den vanlige straffeloven. Dette skjedde i 1876. Den eneste brukte henrettelsesmetoden på 1800-tallet var halshugging med øks. Skyting var anvendelig ved krigsrett, men ble aldri brukt før 1945. Henging ble avskaffet ved kongelig forordning av 20. februar 1789, det samme ble brennmerking og pisking av tyver. I 1812 ble bot offentlig skriftemål i kirken dersom man hadde begått leiermål (utenomekteskapelig samleie), avskaffet. Brenning på bål, drukning og radbrekking, beskrevet i Christian Vs Norske Lov av 1687, var formelt gyldige straffer helt frem til straffeloven av 1842, men ble ikke brukt siden tidlig på 1700-tallet. Den norske straffeloven av 1842 beholdt dødsstraff, men de dømte fikk etterhvert ofte dødsdommen omgjort til straffearbeid.
Andre land med dødsstraff
Iran er ett av landene i verden med flest henrettelser i forhold til innbyggertall. Etter revolusjonen i 1979 erklærte det seg som islamsk republikk, og landets grunnlov slår fast at islamsk lov, sharia, står over alle lover i samfunnet. Revolusjonsdomstolen kan idømme dødsstraff for en mengde forhold: drap, utroskap, voldtekt, overgrep mot barn, pedofili, incest, homofili, prostitusjon, produksjon, salg og bruk av porno, gjentakende tyveri, innbrudd, væpnet ran, mordbrann, kidnapping, forfalskning, smugling, tilbakefall til alkoholisme, narkotikahandel, frafall fra islam, blasfemi, politisk opposisjon, opprør, sabotasje, terrorisme, spionasje og forræderi.
Singapore praktiserer dødsstraff (ved henging) for smugling av illegale rusmidler.
Sjøbris
Sjøbris, eller solgangsbris, (også kalt havgula/utrøna) er en vind fra havet eller store innsjøer som utvikler seg over land nær kysten. Den oppstår ved at landoverflaten varmes raskere opp enn vannet, og dette får den varme luften til å stige slik at det oppstår et lavtrykk ved bakken og et høytrykk i høyden over land. Kjøligere luft fra sjøen strømmer så innover mot land for å fylle igjen lavtrykket.
Årsak
Vann har større spesifikk varmekapasitet enn landområdene, og sjøen har derfor større kapasitet til å absorbere oppvarming fra solinnstråling. Dette fører til at sjøen varmes opp og avkjøles mye senere enn landoverflaten. Når temperaturen på landoverflaten øker, vil den varme luften begynne å stige fordi den har mindre tetthet enn den kjøligere luften over sjøen (konveksjon). Den stigende luften fører til et trykkfall ved landoverflaten på omtrent 0,2 %. Den kjøligere luften over sjøen vil dermed ha høyere trykk enn luften over land, og strømmer mot lavtrykket på land. Dette skaper en kjøligere bris nær kysten. Styrken på sjøbrisen er direkte proporsjonal med temperaturforskjellen mellom land og sjø. Hvis vindfeltet i omgivelsene er større enn 4-5 m/s og i motsatt retning, vil vi sannsynligvis ikke få sjøbris, men hovedvindfeltet svekkes og av og til kan dette føre til nesten vindstille vær utpå ettermiddagen.
Česká televize
Historie
Tsjekkisk fjernsyn har historie tilbake til begynnelsen av 1950-årene da som Československá televize, det statlige fjernsynsselskapet i daværende Tsjekkoslovakia. Selskapet startet regelmessige sendinger 1. mai 1953 fra et studio i Praha, og en andre kanal, ČST2, ble lansert i 1970. Den opprinnelige kanalen ble samtidig omdøpt til ČST1. Selskapet startet fargesendinger på ČT2 i 1973, og på ČT1 i 1975.
Ollie Halsall
Karriere
"Ollie var kanskje ikke verdens beste gitarist, men han var helt sikkert blant de to fremste, påsto John Halsey i 1997"
Kurt Edvin Blix Hansen
Han er utdannet ved Kunstakademiet i Trondheim (1973–1978). Har bygget opp kunstgalleriet Atelier Tvervik i Beiarn.
Bærumsavisen
Bærumsavisen var en gratisavis som ble distribuert til samtlige husstander og bedrifter i Bærum kommune i tilsammen vel 43 000 eksemplarer. Første utgave kom 25. november 2009 og avisen hadde i starten en utgivelsesfrekvensen på annenhver uke, men kom senere ut hver uke med unntak av lengre ferier. Siste utgave kom 14. september 2016. Avisen ble nedlagt på grunn av at dalende reklamemarked, som var avisens inntektskilde.
Oslo by Steinerskole
Skolen har flere linjer man kan velge mellom: humanist, realfag, media og kommunikasjon, kunst og musikk (2022/23).
Kyoto
I dag blir Kyoto ansett som Japans uoffisielle kulturhovedstad da 60 % av Japans kulturarv ligger i dette området. Kyoto er byen der Kyoto-avtalen, avtalen om reduksjon av verdens klimagassutslipp, ble vedtatt i 1997.
Christian Coulson
Han spilte i stykker som Cabaret, The Resistble Rise of Arturo Ui, The Maids og Equus. Han har også spilt i produksjoner som Shakespeares Romeo and Julie på Liverpool Playhouse,og spilte Christian i Festen, som har blitt roset av anmelderne og nominert for hele fem Oliver awards.
Nicolas Léonard Sadi Carnot
I 1824 utga han Réflexions sur la puissance motrice du feu hvor han prøvde å forklare hvordan man får mest mulig arbeid ut av en varmekraftmaskin, som for eksempel en dampmaskin, fra en gitt mengde varme, for eksempel fra en gitt mengde brennende kull. Ingeniører på hans tid hadde prøvd forskjellige mekaniske måter for å øke mengden arbeid fra motorer.
Rottefangeren fra Hameln
Rottefangeren fra Hameln er et tysk middelaldersk folkeeventyr som blant annet er bevart og spredt i brødrene Grimms versjon fra 1816.
Sandra Ringwald
Idrettskarriere
Ringwald deltok i det tyske mesterskapet i 2006, der hun kom på 16.-plass i 16-årsklassen på 5 km klassisk. Hun kom også på 4.-plass på stafetten i samme klasse. Hun deltok i sitt første Alpen Cup-renn i januar 2007, der hun ble slått ut i sprintkvalifiseringen. Hun deltok også ved European Youth Olympic Festival i 2007, men endte der på 34.-plass på 5 km klassisk og 57.-plass på 7,5 km fristil. Ved det tyske mesterskapet i 2008 kom hun på 3.-plass på 5 km i 17-årsklassen. Hun kom også på 3.-plass i juniorklassen på sprinten, og hun vant 10 km. Stafetten var felles for junior og senior, her kom hun på 5.-plass sammen med Jessica Müller og Sarah Waidelich. Hun deltok i 3 Alpen Cup-renn i starten av 2008, med en 21.-plass i St. Jakob im Rosental som beste resultat.
I Alpen Cup 2010-11 vant hun et sprintrenn og en 16,5 km fellesstart i Ramsau/Dachstein i mars, og hun fikk også en 2.-plass på 10 km klassisk i Forni di Sopra. Ved det tyske mesterskapet i januar 2011 kom hun på 2.-plass på 5 km fri teknikk i 19-årsklassen, kun slått av Monique Siegel. Hun gikk inn til 2.-plass på 10 km klassisk i 21-årsklassen, bak spanske Laura Orgué, og vant dermed denne klassen. Hun representerte Tyskland ved U23-VM på ski 2011, der hun kom på 12.-plass på sprinten, 21.-plass på 10 km fri teknikk og 10.-plass på 10 km jaktstart.
Koralldyr
Fossile koraller finnes helt tilbake til ordoviciumtiden (begynte for 488.3±1.7 millioner år siden og sluttet for 443.7±1.5 millioner år siden), og de er blant annet funnet i Oslofeltet.
Operasjon Strike of the Sword
Operasjon Khanjar eller Operation Strike of the Sword (Operasjon Sverdhugg) var en amerikansk-ledet offensiv mot Taliban i Helmand-provinsen i det sørlige Afghanistan i forkant av presidentvalget i Afghanistan 20. august 2009].
Operasjonen representerte et skifte i Afghanistan-strategien, etter år med mislykket amerikansk-ledet arbeid med å ødelegge Talibans skjulesteder i Afghanistan og utvide den afghanske regjeringens myndighet i landets sørlige og østlige regioner. Operasjon Khanjar var den første større operasjonen i president Barack Obamas nye krigstrategi for Afghanistan. Operasjonen var så langt årets største fremstøt siden Pentagon utplasserte flere tropper i konfliktområdet. Amerikanske tjenestemenn kalte dette den største luftbro-offensiven siden Vietnamkrigen. Amerikanske marineoffiserer uttalte at operasjonen, som krevde måneders planlegging, var US Marines største operasjon siden slaget om Fallujah i Irak i 2004.
Bakgrunn for operasjonen
Siden 2001 har Helmand-provinsen blitt ansett for å være et tilfluktssted for Taliban-bevegelsen, og hadde vært en av de farligste provinsene for koalisjonens styrker i Afghanistan, hvor den britiske ISAF-styrken hadde vært i en fastlåst situasjon siden 2006. Det store landområdet vanskeliggjorde kontrollen over provinsen, mens frivillige fra hele den muslimske verden og hundrevis av lokale afghanere fortsatte å delta i opprøret mot koalisjons- og regjeringsstyrkene.
Amerikansk troppeøkning
Den amerikanske øverstkommanderende i Afghanistan, general David D. McKiernan, anmodet om ytterligere 30 000 amerikanske tropper, hvilket ville ha doblet antallet av 30 000 amerikanske tropper som da tjenestegjorde i landet.
Militære utfordringer
I flere måneder ble ansvaret for byen tildelt et kompani fra U.S. Marines. Forespørsler om forsterkninger ble avslått ettersom marinestyrkenes ledelse i Afghanistan måtte gi prioritet til områder med flere sivile. Selv om en direkte seier ikke var mulig, var ideen at et enkelt kompani marinesoldater skulle "trekke ut tiden" med Taliban for å holde opprørerne opptatte mens andre enheter kunne vinne «hjerter og sinn» andre steder.
Målet med operasjonen
Den første fasen av operasjonen var planlagt til å vare i 36 timer, der de sekundære mål skulle oppnås først. Hovedmålene i operasjonen omfattet områdene Garmsir og Nawa, som er mot den sørlige grensen til Pakistan. Mange av opprørerne skulle ha søkt tilflukt i disse områdene, og være involvert i opiumshandelen som finansierer Taliban.
Fenerbahçe SK
Emblemet
Fenerbahçes emblem ble utformet av en av Fenerbahçes spillere, Topuz Hikmet, og Tevfik Haccar i London i 1910. Emblemet består av fem farger. Den hvite delen, som inkluderer teksten «Fenerbahçe Spor Kulübü 1907» representerer renhet og åpenhet, den røde delen representerer kjærlighet og tilføyelse til klubben, og symboliserer det tyrkiske flagg. Den gule delen i midten symboliserer beundring og misunnelse av klubben, mens den blå delen symboliserer adel. Eikebladet som stiger opp fra den blå og gule delen viser Fenerbahçes kraft. Den grønne fargen av bladet forestiller suksessen til Fenerbahçe.
IT Fornebu
Stoppested i kollektivtrafikken
IT Fornebu er også stoppested for Ruters busser, med busslinjer til Oslo.
David II av Skottland
David ble konge av Skottland ved farens død den 7. juni 1329 og ble kronet på kroningsstedet Scone Abbey i november 1331.
Fangenskap i England
David II forble i England i 11 år, bodde hovedsakelig i London og i Odiham i Hampshire. Hans fangenskap var ikke særlig strengt, og forhandlingene om hans løslatelse startet omgående. Til slutt, i oktober 1357, etter flere avbrytelser, ble en traktat signert ved Berwick, den såkalte Berwick-traktaten av 1357, hvor de skotske styresmakter tok på seg forpliktelsene ved å betale en sum av 100 000 merker som løslatelse for sin konge.
Ovnparula
Biologi
Arten eter mest insekter og leddyr, men også noe frø og bær i vintersesongen. Hekketiden er som regel i perioden mai–juli. Det er registeret at polyandri (flermanneri) forekommer om hunnene blir for fåtallige. Redet er ganske komplekst og er formet som ei gammel hollandsk støpejernsgryte (se etymologi over). Hunnen legger normalt 3–6 (typisk 4–5). Inkubasjonstiden tar normalt 11,5–14 dager og ungene blir typisk i redet i 8–11 dager selv om noen kan forlate det er kun sju dager om de blir forstyrret.
Inndeling
Inndelingen følger HBW Alive og er i henhold til Curson & Bonan (2018). Norske navn på artene følger Norsk navnekomité for fugl og er i henhold til Syvertsen et al. (2008, 2017). Alle navn og beskrivelser i parentes er uoffisielle og midlertidige, i påvente av offisielle norske navn på arter eller grupper.
David II av Skottland
Ettermæle
Kongen døde i Edinburgh Castle i 1371. Hans andre kone var Margaret, født Drummond, enke til Sir John Logie, som han skilte seg fra i 1369. Rett før han døde hadde David II planlagt å gifte seg med sin elskerinne Agnes Dunbar, datter av Agnes Dunbar, 4. hertuginne av Moray. David II etterlot seg ingen barn og ble etterfulgt av sin nevø, Robert II.
Harald Godwinson
Edvard den landflyktige
I februar 1057 kunne Edvard den landflyktige sette foten på angelsaksisk jord med sin familie, men rett etter døde han brått og uforståelig, og i det hele tatt før han møtte kong Edvard. Om dødsfallet ikke var mistenkelig, er det sterke hentydninger om intriger ved at krønike klaget at «vi vet ikke hvorfor det ble sørget for at han ikke fikk se kong Edvard, sin slektning». Hans unge sønn Edgar, den nye ætheling, var født i 1051 og for ung til å være seriøs kandidat for tronen, men ble tatt var på av kong Edvard og oppfostret ved hoffet.
Krig i Wales
Da Ælfgar ble gjort lovløs seilte han over til Irland, samlet en flåte på atten skip fra de norrøne bosetningene på østkysten, og seilte deretter til Wales og allierte seg med Gruffydd for å invadere England. De angrep Herefordshire, beseiret den lokale militsen, brente byen Hereford, plyndret katedralen og drepte sju av prestene som beskyttet dørene. Kong Edvard ga Harald ordre om å slå tilbake. Han samlet militsstyrker fra hele England og slo angriperne tilbake. De ble stående på den vestlige siden av Golden Valley i Herefordshire, og lederne for begge hærene møttes til forhandlinger. Ælfgar ble gjeninnsatt i sitt jarldømme og alle sine besittelser, mens Gruffydd ikke er nevnt, men ble antagelig anerkjent som herre over et omstridt område mellom England og Wales.
Athelstan av Hereford, biskop av den kirken som Gruffydd hadde ødelagt, døde tidlig i 1056, og hans etterfølger var en av Haralds prester, den militante Leofgar, som forsøkte hevne seg på Gruffydd uten støtte utenfra. Den 16. juni ble han drept av Gruffydd sammen med en rekke andre prester. Det tvang Harald til å samle militsen på nytt, men det var et dårlig forberedt angrep i de walisiske fjellene. Igjen kom han til en avtale med Gruffydd hvor han sverget på å være en tro og lojal underkonge av Edvard og fastsatte også grenser mellom dem. Avtalen stagget Gruffydds ambisjoner i mer enn et år. Året 1058 er uklare og forvirrende, og annalene navngir Ælfgar i et nytt opprør. Den eneste engelske krøniken skrev at «Jarl Ælfgar ble drevet ut, men kom snart tilbake igjen med vold ved hjelp av Griffin (=Gruffydd), og en flåte fra Norge.» Walisiske Annales Cambriae snakker om en ødeleggelse av England utført av Magnus Haraldsson, sønn av Harald Hardråde, og i allianse med Gruffydd. Den fremste irske krøniken skrev om et forsøk på å angripe England med en flåte samlet fra norrøne Orknøyene, Hebridene og Dublin, ledet av norskekongens sønn, kun forhindret av Guds vilje.
Sérgio Paulinho
Paulinho var blant de trettitalls profesjonelle syklister som i 2006 ble navngitt som klienter av dopinglegen Eufemiano Fuentes.
Harald Godwinson
Gravleggelse og arv
En annen kilde hevder at Haralds enke, Edith Svanenakke, ble tilkalt for å identifisere liket, noe hun kunne ved en del private merker på hans bryst som kun hun kjente. Vilhelm nektet etter sigende å overgi liket til Haralds mor Gyda Torkelsdatter. Edith skal ha gått gjennom slagmarken mellom likene for å kunne gjenkjenne Harald. Det hevdes at det var på grunn av Edith at han ble gjenfunnet og gitt en kristen begravelse av munkene ved klosteret Waltham Abbey. Denne legenden er gjenfortalt i et dikt av den tyske poeten Heinrich Heine, «Schlachtfeld bei Hastings» (utgitt i 1851 i Romanzero). I dette diktet søker Edit og to munker ved navn Asgod og Ailrik gjennom slagmarken, se illustrasjon.
Mindaros
Mindaros (død 410 f.Kr. nær Kyzikos) var en spartansk admiral som ledet den peloponnesiske flåten i 411 og 410 f.Kr. under Peloponneskrigen. Han lyktes i å flytte fronten til Hellespont, men opplevde så en rekke nederlag. I det tredje og siste av disse ble han selv drept, mens hele den peloponnesiske flåten ble erobret eller ødelagt.
Pararge
Levevis
Pararge-artene finnes helst i litt åpen skog og buskvegetasjon. Hannene forsvarer territorier rundt "solflekker" i det ellers skyggefulle miljøet.
1238 Predappia
1238 Predappia er en hovedbelteasteroide og går i bane innenfor asteroidefamilien Adeona. Den ble oppdaget 4. februar 1932 av Luigi Volta ved Osservatorio Astronomico di Torino i Pino Torinese.
Ulrik Wilbek
Biografi
I 1988 kom han første gang til Viborg HK, for å trene damelaget, som nettopp hadde rykket opp i den øverste serien. Med spillere som Anja Andersen og Wilbeks senere kone Susanne Munk Lauritsen bet laget seg fast og vant i 1991 for første gang medaljer, denne gangen sølv. Wilbek ble deretter hentet av det danske håndballforbundet til å trene damelandslaget, som få år tidligere var på nippet til å bli lagt ned. Imidlertid hadde gode resultater med ungdomslandslaget, som Wilbek også var trener for ved siden av arbeidet i Viborg HK, fått forbundet til å gi seniorlaget en ny sjanse, og med Wilbek som trener ga det en hurtig gevinst. Han fikk etablert en grunnstamme med spillere som Anja Andersen, Janne Kolling, Anette Hoffmann og Susanne Munk Lauritsen, som første gang for alvor viste seg på den internasjonale scene ved å vinne sølv under VM i Norge 1993. Allerede året etter ble det gull under EM i Tyskland. Deretter ble det flere suksesser, med gull under OL i Atlanta som et høydepunkt.
Med Wilbek som trener fikk herrelaget suksess, med bronsemedalje ved EM i Sveits 2006, og tilsvarende ved VM i Tyskland 2007. Laget under Wilbeks ledelse vant gull ved EM i Norge 2008 og EM i Serbia 2012. Ved VM i Sverige 2011 og VM i Spania 2013 ble det sølvmedaljer.
Eddie Skoller
Karriere
Som entertainer har han særlig gjort seg bemerket med sine one-man-show. Han har hatt flere show og turneer i Danmark og rundt i verden. På 1980-tallet lanserte han figuren Hugo, som kom på høyskole og mye annet. Han lanserte like etter snobben og overklassegutten Claes til sin milde satireform. Skoller var i på 80-tallet og begynnelsen av 90-tallet blant de heteste navn på den danske entertainerscene. Gjennom årene opptrådte han også i store deler av verden. Særlig på scener i USA, Australia og Europa har han vært aktiv. Han er også kjent for sin humoristiske versjon av sangen «What did you learn in school today?», opprinnelig skrevet av Tom Paxton.
Frederik Nicolai Jensen
Men i 1854 tok han i mot sokneprestembedet i Bø i Vesterålen. Fra 1863 var han sokneprest i Steigen. Han var stortingsrepresentant for Nordland fra 1862 til 1864, og satt i kriekkomiteen på stortinget. Statsråd Christian Jensen var hans bror.
Peter Flermoen
I 2008 ble han nordisk mester i aldersklassen 11 til 12 år under turnering i Danmark. Han vant alle sine 6 partier og hadde 1,5 poengs margin ned til nestemann. I Montenegro i september samme år ble han nr. 6 i Europamesterskapet for ungdom i klassen under 12 år med 7 seire og 2 tap. Dette er den samme plasseringen som Magnus Carlsen fikk i 2002 i samme aldersklasse. I november 2008 vant Flermoen NM for ungdom i 12-årsklassen med 6,5 av 7 poeng.
Steven de Jongh
Steven de Jongh (født 25. november 1973 i Alkmaar, Noord-Holland) er en tidligere profesjonell nederlandsk landeveissyklist. Han syklet de siste fire sesongene av sin karriere for det belgiske laget Quick Step-Innergetic, før han ble sportsdirektør i Team Sky. Han trakk seg fra jobben i 2012 etter å ha innrømmet å ha inntatt ulovlige preparater tidlig i karrieren.
1240 Centenaria
1240 Centenaria er en hovedbelteasteroide. Den ble oppdaget 5. februar 1932 av Richard Reinhard Emil Schorr ved Hamburger Sternwarte i Bergedorf i Hamburg.